Tsela e morwadia kgosi a leng boutlwelobotlhoko ka yone e farologane le bosetlhogo jwa ga rraagwe. Ga se gore o ne a tsieditswe kgotsa a sa itse gore ngwana yono ke wa ga mang. Go mo utlwela botlhoko go tswa pelong go ne ga mo tlhotlheletsa gore a mo itseele mme go dumalana ga gagwe le leano la gore moamusi wa Mohebera a mo ikgodisetse go senola gore o ne a sa dumalane le bosetlhogo jwa ga rraagwe. Fa nako e ntse e tsamaya, se ke neng ke se ithuta mo Baebeleng se ne sa fetola tsela e ke lebang dilo ka yone. Ka sekai, ke ne ka ithuta gore Modimo o utlwela batho ba ba bogang botlhoko. Modimo o ne a bua jaana ka baobamedi ba gagwe ba ba neng ba tshwarwa makgwakgwa: “Ke bone pogisego ya batho ba me . . . ke itse sentle botlhoko jo ba bo utlwang.” (Ekesodo 3:7) Fa ke lemoga dinonofo tsa ga Jehofa tse di molemo, ke ne ka tlhotlheletsega go ineela mo go ene. Ka 1998 ke ne ka kolobediwa go nna Mosupi wa ga Jehofa.